แรงขายหุ้นพลังงานกด SET ภาคเช้าดิ่ง 9 จุด หลังราคาน้ำมันดิบทรุดต่ำกว่า 70 ดอลลาร์/บาร์เรล
แรงขายหุ้นพลังงานกด SET ภาคเช้าดิ่ง 9 จุด หลังราคาน้ำมันดิบทรุดต่ำกว่า 70 ดอลลาร์/บาร์เรล โดยดัชนีตลาดหุ้นไทย ณ เวลา 10.05 น. อยู่ที่ระดับ 1,732.35 จุด ลดลง 8.86 จุด หรือ 0.51% สูงสุดที่ระดับ 1,736.21 จุด ต่ำสุดที่ระดับ 1,730.47 จุด มูลค่าการซื้อขาย 3.74 พันล้านบาท
28 พ.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.05 น. อยู่ที่ระดับ 1,732.35 จุด ลดลง 8.86 จุด หรือ 0.51% สูงสุดที่ระดับ 1,736.21 จุด ต่ำสุดที่ระดับ 1,730.47 จุด มูลค่าการซื้อขาย 3,744.48 ล้านบาท
โดยปัจจัยที่ส่งผลให้ดัชนีปรับตัวลดลงวันนี้ มาจากแรงเทขายหุ้นในกลุ่มพลังงาน หลังราคาน้ำมันดิบปรับตัวลดลงต่ำกว่า 70 US/Barrel หลังซาอุฯและรัสเซียพิจารณาเพิ่มกำลังการผลิตน้ำมันราว 1 ล้านบาร์เรล/วันเพื่อชดเชยการผลิตที่ลดลงของอิหร่านและเวเนซุเอลาจากการถูกสหรัฐคว่ำบาตร
ด้าน บล.กรุงศรี ประเมินแนวโน้มตลาดหุ้นวันนี้ คาดอ่อนตัวสลับเด้งรีบาวด์โดยมีแนวรับสำคัญ 1,725 – 1,730 จุด จากแรงกดดันราคาน้ำมันดิบทรุดตัวลงแรง ประกอบกับแรงกดดันจาก Fund Flow ต่างชาติที่ยังคงไหลออกต่อเนื่อง ( Net sell 3.6 หมื่นลบ. MTD และ Net sell 1.1 แสนลบ. YTD )
อย่างไรก็ตามภาวะตลาดได้ปัจจัยบวกจากความคาดหวังการประชุมระหว่างสหรัฐฯ และเกาหลีเหนือในวันที่ 12 มิ.ย. จะเป็นไปอย่างราบรื่นหลังทีมเจ้าหน้าที่สหรัฐฯ เดินทางถึงเกาหลีเหนือเพื่อเตรียมความพร้อมการประชุมแล้ว ซึ่งคาดว่าจะทำให้มี technical rebound ในจังหวะที่อ่อนตัว
10 หุ้นกดดัชนีเช้านี้
